Selvom Louay Chanko ikke spiller kampe for sin klub AaB, er der tilsyneladende alligevel interesse for spilleren

Ifølge fotbollskanalen.se er fire klubber interesseret i den 32-årige AaB-spiller. Svenske Syrianska er ifølge spillerens agent og bror, Fabio Chanko, en af klubberne, og der skulle angiveligt allerede ligge et kontrakttilbud på bordet fra dem. - Syrianska har tilbudt ham en vældigt lukrativ aftale, siger agenten. Chanko har tidligere optrådt for klubben, og har ved tidligere lejligheder udtalt at han forventer at slutte sin karriere i klubben. Det er mange kampe siden, at Chanko spillede kamp for AaB, som yderst gerne vil slippe af med spilleren, der har kontraktudløb til sommer. Foruden Syrianska skulle de øvrige klubber være svenske Ørebro, en norsk klub og en klub fra den engelske Championship. Chanko har spillet 66 kampe for AaB og scoret fire mål.